Puolet lukijoista olisi valmis maksamaan uutisista netissä - Lifestyle - MTV.fi
Puolet lukijoista olisi valmis maksamaan uutisista netissä
Lifestyle > Digi Julkaistu 16.11.2009 23:10 (Päivitetty 24.11.2009 00:52)
Verkkouutisten muuttaminen maksulliseksi ei ole välttämättä huono idea, kertoo tuore kyselytutkimus.
Boston Consulting Group -yhtiön kyselyn mukaan noin puolet netinkäyttäjistä voisi maksaa saadakseen lukea uutisia verkosta - tosin ei kovin paljon: ehdotetut summat vaihtelivat kolmesta dollarista seitsemään dollariin kuussa.
Mieluiten maksettaisiin ainutlaatuisista jutuista, kuten paikallisuutisista ja teemasisällöistä, joita ei ole saatavana muualta. Näiden kohdalla maksuhalukkuus nousi yli 60 prosenttiin.
-Hyvä uutinen on, että vastoin yleistä luuloa kuluttajat ovat valmiita maksamaan merkityksellisestä sisällöstä. Huono uutinen on, että he eivät ole valmiita maksamaan paljoa, sanoi BCG:n edustaja John Rose yhtiön tiedotteessa.
Kyselyyn osallistui runsaat 5000 ihmistä Yhdysvalloissa, Saksassa, Italiassa, Australiassa, Ranskassa, Britanniassa, Espanjassa, Norjassa ja Suomessa. Vastaajamäärät vaihtelivat Yhdysvaltain noin tuhannesta Suomen runsaaseen 250:een.
Kuluttajat kärsivät Windows 7:n kopiosuojauksen murtamisesta Suomen ensimmäinen taajuushuutokauppa käynnistyi